

**DEN NORSKE KIRKE**

Brønnøy kirkelig fellesråd

v/Kirkevergen

8900 Brønnøysund

Brønnøy 10.11. 2021

**Budsjettkommentar**

Brønnøy kirkelig fellesråd (BKF) har mange oppgavene som er lovpålagt. For å få til gode tjenester til lokalbefolkningen er størrelsen på tilskudd fra egen kommune viktig. BKF driftes i dag med svært få ansatte. Tjenesteyting fra kommunen er derfor vært viktig for å opprettholde driften.

**BKF ber om driftstilskudd på kr. 4 700 000,-. Dette for at BKF skal klare sine forpliktelser.**

BKF har ansvaret for vedlikehold av kirker, kirkebygninger og inventar som i dag representerer verdier for flere hundre millioner kroner. Dessverre er det ikke satt av penger til vedlikehold av disse kirkebyggene. Totalt er det 2 kirker, 3 kapell, 1 kirkekontor, Kefas samt flere mindre kirkegårdshus. Brønnøy kirke, Velfjord kirke og Tosen kapell er i tillegg listeført hos riksantikvaren, og har nasjonal verdi.

**Et forsvarlig driftsbudsjett er viktig for å kunne drifte BKF på en god måte.**

Brønnøy kirkelig fellesråd driftes som en av de rimeligst organisasjonene, sammenlignet med andre fellesråd i andre kommuner. Dette har vedvart i mange år. Samtidig har kommunen flest gravplasser og kirkebygninger (kirker ol.) sammenlignet med andre kommuner.

|  |  |
| --- | --- |
| **Driftsutgifter pr. innbygger i kroner 2020** |  |
| **5007 Namsos** | 691 |
| **5037 Levanger** | 489 |
| **1804 Bodø** | 670 |
| **1806 Narvik** | 713 |
| **1812 Sømna** | 1245 |
| **1813 Brønnøy** | 606 |
| **1820 Alstahaug** | 754 |
| **1824 Vefsn** | 547 |
| **1833 Rana** | 634 |
| **1837 Meløy** | 853 |
| **1840 Saltdal** | 881 |
| **1841 Fauske** | 869 |
| **1866 Hadsel** | 872 |
| **1870 Sortland** | 789 |
| |  |  | | --- | --- | | **1811 Bindal** |  | | 1548 |
| Utvalgte nøkkeltall for Den norske kirke |  |

**Gravferdsforvaltningen**

Brønnøy kirkelig fellesråd har svært mange gravplasser sammenlignet med andre kommuner. Totalt er det 12 gravplasser i Brønnøy kommune, fordelt over et langstrakt distrikt. Mange av gravplassene har stort behov for et løft når det gjelder vedlikehold og investeringer. Med forholdsvis stor andel av små gravplasser spredt rundt om i kommunen, blir kostnadene større. Gravplasser på mindre plasser kan ikke legges ned med mindre disse er fulle, og selv da må vedlikehold utføres som før.

BKF har i likhet med andre fellesråd har tjenesteytingsavtaler med egen kommune. Denne avtalen er viktig for BKF for å klare tjenestene, og avtalen bidrar til økonomisk besparelse både for BKF og kommunen.

**§ 15.Finansiering av Den norske kirke**

Staten gir tilskudd til prestetjenesten og kirkens virksomhet nasjonalt og regionalt. Staten kan også gi tilskudd til andre kirkelige formål.

Kommunen gir tilskudd til kirkens virksomhet lokalt, herunder tilskudd til bygging, vedlikehold og drift av kirkebygg.

Tilskuddet skal sikre at kirkebyggene holdes i forsvarlig stand, slik at de kan benyttes til gudstjenester og kirkelige handlinger. Tilskuddet skal også sikre at soknet har tilfredsstillende bemanning ved gudstjenester og kirkelige handlinger, herunder kirketjener, klokker og organist/kantor ved hver kirke, og tilstrekkelig administrativ hjelp. Kommunens tilskudd gis etter budsjettforslag fra soknet. I budsjettforslaget skal også tilskudd til kirkelig undervisning, diakoni og kirkemusikk inngå.

Etter avtale med soknet kan kommunen yte tjenester i stedet for å gi tilskudd etter andre ledd.

Kommunen kan ta opp lån for å finansiere investeringer i kirkebygg og tilhørende varige driftsmidler. Bestemmelsene i § 6 gjelder tilsvarende for Den norske kirke.

Regnskapsloven gjelder for regnskapet til rettssubjektet Den norske kirke og for regnskapet til soknet, med mindre departementet har fastsatt annet i forskrift.

Et sokn kan ikke tas under konkursbehandling eller begjære åpning av gjeldsforhandlinger etter konkursloven.

**Investeringsbehov for Brønnøy kirkelig fellesråd**

Det er satt av minimalt av midler til vedlikeholdt i driftsbudsjettet. Takket være kommunen sine bevilgninger gjennom investeringsbudsjettet, har prosjekter og sårt tiltrengt investering på kirker og kirkegårder etter hvert kommet på plass. Men mye gjenstår.

**2022-2024: Opparbeidelse av nye gravfelt på Brønnøy gravplass 2 500 000**

Gravplassen i Brønnøy har få gravplasser igjen. Tegninger og gravkart er nå på plass. Det er kjørt i mange kubikk med masse for å dekke oppfyllingen av kirkegården. Denne massen er gitt gratis og det er kun betalt for transport og opplasting av denne, med samme gode avtale som tidligere. I tillegg må en del masser skiftes ut. Det jobbes nå videre med å få tilkjørt ca. 3000 m3 med masser slik at hele området har nok egnede masser. Det må også settes ned drenering, beplantning, støttemurer, benkplasser, parkeringsplasser, nye strømkabler/stolpelys, veier, vannposter og ny plen osv.

Det har vært jobbet aktivt med utvidelsen av et nytt gravfelt imot sør på kirkegården, slik at dette nå kan tas i bruk. Her er det også laget et mindre gravfelt for muslimsk trosretning.

Det er gitt bevilgninger tidligere og oppfølging av nye tilskudd fra kommunen forventes i 2022 med oppfølging slik at arbeidet kan sendes ut på anbud.

**2022: Oppgradering av Ecclesia kostnader 200 000**

Arbeidet med å registrere de døde som er gravlagt på kirkegårdene i kommunen har vist seg å være svær komplisert. Manglene opplysninger vedrørende festere har bidratt til å vanskeliggjøre dette arbeidet. BKF er pålagt å ha gravregister oppdatert.

**2022: Toalett fasiliteter ved Tosen kapell ved Lande kostnader 150 000**

Manglende toalett fasiliteter ved Tosen kapell på Lande må på plass. Dette for å kan benytte kapellet til kirkelig handlinger. Her mangler det toalett og vann. Kirkegårdhuset ved siden av kapellet må bygge om til dette formålet. Området må også oppfylles slik at tilgjengeligheten til toalett i kirkegårdshuset kan nyttes til det dette formålet.

**2022: Sikringsarbeid gravstøtter kostnader 150 000**

På kirkegårdene er sikringsarbeidet for å hindre at gravstøtter velter kommet i gang. Enda gjenstår det noe før alle gravstøttene er sikret.

**2023: Nye gjerder på kirkegårdene kostnader 200 000**

Gjerdene rundt kirkegårdene i kommunen er laget av tre. Disse har behov for oppgradering. Bordene og stolpene er slitt og må byttes.

**2023: Reparasjon av steingjerde kostnader 500 000**

Steingjerde rundt Brønnøy kirke er i dårlig forfatning. Arbeid som ble gjort tidligere er ikke gjort i henholdt til retningslinjer for bygging av steingjerder. Det har blitt benyttet finsand mellom steinene slik at tælen arbeider med steinmuren slik at den raser ned.

**2024: Oppgradering av Skogmo kapell kostnader 200 000**

Kapellet har behov for renovering. Vinduene på kapellet på Skogmo består av enkelt glass. Dette innebærer at vinduene fryser på vinteren med rim på innsiden når kapellet varmes opp. Dette har bidratt til stor slitasje på vinduene og medført til at disse må byttes ut. Samtidig er det et enormt varmetap gjennom disse enkle vinduene.

**2024: Renovering av den eldre delen av Vollan kirkegård kostnader 1 400 000**

Den eldste delen av Vollan kirkegård har behov for renovering. Her er det 6 gravfelt som er i bruk i dag som må renoveres. Hele området må fylles opp med masser og rettes opp. Gravstøttene må GPS merkes, tas ned å settes på plass igjen etter at området er planert og innsådd på nytt. Her er det kommet inn kostnadsoverslag på oppfylling og innsåing på kr. 1 000 000. Demontering av gravstøtter og oppsett igjen er beregnet til 400 000,-.

**2025: Renovering av sakristi Brønnøy kirke kostnader 3 500 000**

Sakristiet på kirken har behov for renovering. Her må det settes ned et utvalg som arbeider med planlegging av tiltaket.

**2025: Utvidelse av Skogmo kirkegård kostnader 400 000**

er viktig for å avlaste hoved kirkegården i Brønnøy. Her eier kommunen arealet og en utvidelse vil bli rimelig og enkel å gjennomføre. Kirkegården har kapasitet til gravlegging i ca. 4-5 år framover.

**2025: Renovering av Velfjord kirke kostnader 2 000 000**

Velfjord kirke ble sist renovert på 70- tallet. Det viser seg at arbeide som er gjort ikke ble utført fagmessig. Dette fører til at det kommer inn mye vind/trekk inn i konstruksjonen mellom tømmerveggen og etterisoleringen som ble utført.

Investeringsbehovet for kommende år er viktig å få gjennomført, for å hindre at etterslepet blir for stort.

Jan Kristiansen(s)

Kirkeverge